ddrg/super_eurlex huggingface dataset:
Odločba Komisije

z dne 8. decembra 2000

o spremembi Odločbe 2000/609/ES o pogojih zdravstvenega varstva živali, javnozdravstvenih pogojih in izdajanju veterinarskih spričeval za uvoz mesa gojenih ratitov ter o spremembi Odločbe 94/85/ES o sestavi seznama tretjih držav, iz katerih države članice dovolijo uvoz svežega perutninskega mesa

(notificirano pod dokumentarno številko K(2000) 3700)

(Besedilo velja za EGP)

(2000/782/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih zdravstvenega varstva živali, ki urejajo trgovanje s svežim perutninskim mesom znotraj Skupnosti in uvoz tega iz tretjih držav [1], kakor je bila nazadnje spremenjena z Direktivo 1999/89/ES [2], in zlasti členov 11(1) in 12 Direktive,

ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnosti ter uvoz v Skupnost za proizvode, ki niso predmet navedenih zahtev, določenih v posebnih pravilih Skupnosti iz Priloga A (I) k Direktivi 89/662/EGS in, glede povzročiteljev bolezni, k Direktivi 90/425/EGS [3], kakor je bila nazadnje spremenjena z Odločbo Komisije 97/79/ES [4], in člena 10 Direktive,

ob upoštevanju naslednjega:

(1) Odločba Komisije 2000/609/ES [5] je določila pogoje zdravstvenega varstva živali in izdaje veterinarskih spričeval za uvoz mesa gojenih ratitov.

(2) Datum začetka veljavnosti Odločbe 2000/609/ES je 1. oktober 2000.

(3) Nekatere tretje države potrebujejo več časa za izvajanje zahtev, določenih v spričevalu Odločbe 2000/609/ES.

(4) Šestmesečno obdobje nadzorovanja, predvideno v točki 2.6 vzorca spričevala B iz Odločbe 2000/609/ES, se preloži za šest mesecev, da se zadevnim državam omogoči, da v celoti izpolnijo zahteve nadzorovanja.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V točki 2.6 vzorca spričevala B v Prilogi II k Odločbi 2000/609/ES se na koncu stavka doda naslednja opomba:

"Šestmesečno obdobje začne veljati šele 1. maja 2001."

Člen 2

Ta odločba je naslovljena na države članice.

V Bruslju, 8. decembra 2000

Za Komisijo

David Byrne

Član Komisije

[1] UL L 268, 24.9.1991, str. 35.

[2] UL L 300, 23.11.1999, str. 17.

[3] UL L 62, 15.3.1993, str. 49.

[4] UL L 24, 30.1.1998, str. 31.

[5] UL L 258, 12.10.2000, str. 49.

--------------------------------------------------
Odločba Komisije

z dne 10. decembra 1999

o zdravstvenih spričevalih za uvoz iz tretjih držav želatine, namenjene za prehrano ljudi, in surovin za proizvodnjo želatine, namenjene za prehrano ljudi

(notificirano pod dokumentarno številko K(1999) 3989)

(Besedilo velja za EGP)

(2000/20/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/118/ES z dne 17. decembra 1992 o zahtevah zdravstvenega varstva živali in javnozdravstvenega varstva za trgovino in uvoz v Skupnost proizvodov, za katere ne veljajo navedene zahteve, določene v posebnih pravilih Skupnosti iz Priloge A(I) k Direktivi 89/662/EGS in, glede patogenov, k Direktivi 90/425/EGS [1], kakor je bila nazadnje spremenjena z Odločbo Komisije 1999/724/ES [2], in zlasti člena 10(c) Direktive,

ob upoštevanju naslednjega:

(1) Poglavje 4 Priloge II k Direktivi 92/118/EGS določa posebne zdravstvene zahteve za pripravo želatine, namenjene za prehrano ljudi. Posebne zahteve so določene tudi za uvoz iz tretjih držav želatine, namenjene za prehrano ljudi, in surovin za proizvodnjo želatine, namenjene za prehrano ljudi.

(2) Izdelati je treba vzorce zdravstvenih spričeval, ki morajo spremljati uvoz želatine, namenjene za prehrano ljudi, in uvoz surovin za proizvodnjo želatine, namenjene za prehrano ljudi.

(3) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Ta odločba določa vzorce zdravstvenih spričeval za uvoz želatine, namenjene za prehrano ljudi, in uvoz surovin za proizvodnjo želatine, namenjene za prehrano ljudi.

Člen 2

Vsako pošiljko želatine, namenjene za prehrano ljudi, mora spremljati zdravstveno spričevalo, kakor je določeno v Prilogi I k tej odločbi.

Člen 3

Vsako pošiljko surovin za proizvodnjo želatine, namenjene za prehrano ljudi, mora spremljati zdravstveno spričevalo, kakor je določeno v Prilogi II k tej odločbi.

Člen 4

Zdravstvena spričevala iz člena 2 in člena 3, morajo biti natisnjena na eni strani ter izpolnjena vsaj v enem uradnem jeziku države članice, skozi katero pošiljka prvič vstopa v Skupnost, in vsaj v enem uradnem jeziku namembne države članice.

Člen 5

Ta odločba se uporablja od 1. junija 2000.

Člen 6

Ta odločba je naslovljena na države članice.

V Bruslju, 10. decembra 1999

Za Komisijo

David Byrne

Član Komisije

[1] UL L 62, 15.3.1993, str. 49.

[2] UL L 290, 12.11.1999, str. 32.

--------------------------------------------------

PRILOGA I

+++++ TIFF +++++

+++++ TIFF +++++

--------------------------------------------------

PRILOGA II

+++++ TIFF +++++

+++++ TIFF +++++

--------------------------------------------------
Odločba Komisije

z dne 17. decembra 1999

o minimalnih zahtevah za inšpekcijske preglede gospodarstev s kmetijsko rejo živali

(notificirano pod dokumentarno številko K(1999)

(Besedilo velja za EGP)

(2000/50/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 98/58/ES z dne 20. julija 1998 o zaščiti rejnih živali, ki [1], in zlasti člena 6(3) Direktive,

ob upoštevanju naslednjega:

(1) Države članice predložijo Komisiji poročila o inšpekcijah, ki jih zahteva člen 6 Direktive 98/58/ES;

(2) Oblika, vsebina in pogostost predlaganja inšpekcijskih poročil držav članic morajo biti usklajene in pomembno je zbirati podatke tako o obsegu kot kakovosti inšpekcij zaradi ocenjevanja, ali je v državah članicah zagotovljena skladnost z Direktivo Sveta 98/58/ES;

(3) Rezultati teh inšpekcij so pomembni za Komisijo, da lahko v skladu s členom 6(2) Direktive 98/58/ES predloži posebna poročila Stalnemu veterinarskemu odboru;

(4) Ukrepi, predvideni s to odločbo, so v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Države članice bodo poslale Komisiji poročilo, ki vključuje rezultate inšpekcijskih pregledov, izvedenih na področju zaščite rejnih živali.

2. Ob upoštevanju določb člena 6(3) Direktive 98/58/ES se bo moralo poročilo ujemati s podatki, določenimi v prilogi.

Člen 2

Poročilo bo treba predložiti Komisiji vsaki dve leti do zadnjega delovnega dne v aprilu in prvič pred 30. aprilom 2002.

Člen 3

Ta odločba začne veljati 1. januarja 2000.

Člen 4

Ta odločba je naslovljena na države članice.

V Bruslju, 17. decembra 1999

Za Komisijo

David Byrne

Član Komisije

[1] UL L 221, 8.8.1998, str. 23.

--------------------------------------------------

PRILOGA

1. Vrsta ali kategorija živali

- Teleta

- Prašiči

- Kokoši nesnice

2. Tabela o zahtevanih podatkih za vsako vrsto in kategorijo živali v skladu s Prilogo k Direktivi Sveta 98/58/ES

+++++ TIFF +++++

--------------------------------------------------
Odločba Komisije

z dne 6. julija 2000

o spremembi Odločbe 97/365/ES o sestavi začasnih seznamov obratov v tretjih državah, iz katerih države članice dovolijo uvoz proizvodov, pripravljenih iz mesa goveda, prašičev, živali iz družine konjev ter ovc in koz

(notificirano pod dokumentarno številko K(2000) 1844)

(Besedilo velja za EGP)

(2000/429/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov začasnih seznamov obratov v tretjih državah iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], spremenjene z Odločbo 98/603/ES [2], in zlasti člena 2(1) Odločbe,

ob upoštevanju naslednjega:

(1) Odločba Komisije 97/222/ES [3] določa seznam tretjih držav, iz katerih države članice dovolijo uvoz mesnih izdelkov.

(2) Za države v navedenem seznamu so zahteve z zvezi z zdravstvenim stanjem živali in izdajanjem veterinarskih spričeval za uvoz mesnih izdelkov določene v Odločbi Komisije 97/221/ES [4].

(3) Začasni seznami obratov tretjih držav, iz katerih države članice dovolijo uvoz proizvodov, pripravljenih iz mesa goveda, prašičev, kopitarjev ter ovc in koz, so bili določeni z Odločbo Komisije 97/365/ES [5].

(4) Komisija je od Slovaške prejela seznam obratov z zagotovili, da v celoti izpolnjujejo ustrezne zdravstvene zahteve Skupnosti.

(5) Zato se lahko sestavi začasni seznam obratov, ki proizvajajo proizvode iz mesa goveda, prašičev, kopitarjev ter ovc in koz, za Slovaško.

(6) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi k Odločbi 97/356/ES.

Člen 2

Ta odločba je naslovljena na države članice.

V Bruslju, 6. julija 2000

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 89, 4.4.1997, str. 39.

[4] UL L 89, 4.4.1997, str. 32.

[5] UL L 154, 12.6.1997, str. 41.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País : REPÚBLICA ESLOVACALand: SLOVAKIETLand : SLOWAKISCHE REPUBLIKΧώρα: ΣΛΟΒΑΚΙΚΗ ΔΗΜΟΚΡΑΤΙΑCountry: SLOVAK REPUBLICPays: SLOVAQUIEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN

1 | 2 | 2 | 4 | 5 |

SK 13 | Nestle Food s.r.o. | Prievidza | Prievidza | 6 |

SK 15 | Tauris Nitra s.r.o. | Mojmirovce | Nitra | 6 |

SK 16 | Lumas M a M a.s. | Nitra | Nitra | 6 |

SK 19 | Kabát s.r.o. | Madunice | Hlohovec | 6 |

--------------------------------------------------
Odločba Komisije

z dne 20. marca 2000

o spremembi Odločbe 94/984/ES o določitvi pogojev v zvezi z zdravstvenim varstvom živali in veterinarskih spričevalih za uvoz svežega perutninskega mesa iz tretjih držav v zvezi z Argentino

(notificirano pod dokumentarno številko K(2000) 703)

(Besedilo velja za EGP)

(2000/254/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim varstvom živali, ki urejajo trgovino s svežim perutninskim mesom v Skupnosti in njegov uvoz iz tretjih držav [1], kakor je bila nazadnje spremenjena z Direktivo 1999/89/ES [2], in zlasti členov 11 in 12 Direktive,

ob upoštevanju naslednjega:

(1) Odločba Komisije 94/984/ES [3], kakor je bila nazadnje spremenjena z Odločbo 1999/549/ES [4], je določila pogoje v zvezi z zdravstvenim varstvom živali in veterinarskih spričevalih za uvoz svežega perutninskega mesa iz nekaterih tretjih držav. Določeni sta dve različni spričevali, vzorec A in vzorec B. Uporabljata se glede na razmere v zvezi z atipično kokošjo kugo v zadevni državi.

(2) Argentina je v Prilogi I k Odločbi 94/984/ES navedena kot tretja država, ki lahko uporablja vzorec spričevala B, določen v Prilogi II k navedeni odločbi.

(3) Julija 1998 so službe Komisije v Argentini opravile inšpekcijski pregled, da bi preverile razmere v zvezi z atipično kokošjo kugo, od navedene države pa so prejele tudi dodatne informacije.

(4) Glede na rezultate navedenega inšpekcijskega pregleda in predložene informacije se zdi, da so se razmere v zvezi z atipično kokošjo kugo v Argentini izboljšale.

(5) Argentina lahko izpolnjuje zahteve vzorca spričevala A, določenega v Prilogi II k Odločbi 94/984/ES.

(6) Ta odločba se uporablja za sveže perutninsko meso, certificirano od 1. aprila 2000 dalje.

(7) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V Prilogi I k Odločbi 94/984/ES se vrstica

"AR | Argentina | | B (2)" |

nadomesti z:

"AR | Argentina | | A" |

Člen 2

Ta odločba se uporablja za sveže perutninsko meso, certificirano od 1. aprila 2000 dalje.

Člen 3

Ta odločba je naslovljena na države članice.

V Bruslju, 20. marca 2000

Za Komisijo

David Byrne

Član Komisije

[1] UL L 268, 24.9.1991, str. 35.

[2] UL L 300, 23.11.1999, str. 17.

[3] UL L 378, 21.12.1994, str. 11.

[4] UL L 209, 7.8.1999, str. 36.

--------------------------------------------------
Odločba Komisije

z dne 10. avgusta 2000

o spremembi Odločbe 92/160/EGS v zvezi z uvozom kopitarjev iz Brazilije

(notificirano pod dokumentarno številko K(2000) 2490)

(Besedilo velja za EGP)

(2000/508/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 13(2) Direktive,

ob upoštevanju naslednjega:

(1) Odločba Komisije 92/160/EGS [2], kakor je bila nazadnje spremenjena z Odločbo 2000/163/ES [3], določa regionalizacijo nekaterih tretjih držav za uvoz kopitarjev.

(2) Brazilski državi Sergipe in Ceará sta vključeni v seznam brazilskih držav v Prilogi k Odločbi 92/160/EGS, iz katerih države članice dovolijo uvoz kopitarjev.

(3) Brazilija je prijavila primere smrkavosti pri delovnih konjih v nekaterih območjih držav Sergipe in Ceará. Izvor okužbe je do sedaj še neznan.

(4) V skladu z zakonodajo Skupnosti lahko države članice uvažajo kopitarje iz tretjih držav ali, v primeru uradne regionalizacije, iz delov ozemlja tretje države, ki so bili v zadnjih šestih mesecih pred izvozom prosti smrkavosti. Zato je primerno regionalizacijo prilagoditi stanju bolezni v zadevni državi.

(5) Ukrepi, predvideni v tej odločbi, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Besedi "Sergipe" in "Ceará" sta izbrisani iz seznama brazilskih držav v Prilogi k Odločbi 92/160/EGS.

Člen 2

Ta odločba je naslovljena na države članice.

V Bruslju, 10. avgusta 2000

Za Komisijo

David Byrne

Član Komisije

[1] UL L 224, 18.8.1990, str. 42.

[2] UL L 71, 18.3.1992, str. 27.

[3] UL L 51, 24.2.2000, str. 46.

--------------------------------------------------
Sklep Sveta

z dne 31. julija 2000

o sklenitvi Sporazuma v obliki izmenjave pisem med Evropsko skupnostjo in Norveško o razširitvi "Common Communications Network/Common Systems Interface" (CCN/CSI) (skupnega komunikacijskega omrežja/skupnega sistemskega vmesnika) v okviru Konvencije o skupnem tranzitnem postopku

(2000/506/ES)

SVET EVROPSKE UNIJE JE–

ob upoštevanju Pogodbe o ustanovitvi Evropske skupnosti in zlasti člena 133 skupaj s prvim stavkom člena 300(2) in prvim pododstavkom člena 300(3) Pogodbe,

ob upoštevanju predloga Komisije,

ob upoštevanju naslednjega:

(1) Izvajanje računalniškega sistema, sprejetega s Sklepom št. 1/1999 ES/EFTA Skupnega odbora o skupnem tranzitu [1] zahteva vzpostavitev mednarodne računalniške mreže, s katero bo omogočena izmenjava informacij med pristojnimi organi pogodbenic Konvencije z dne 20. maja 1987 o skupnem tranzitnem postopku [2], v nadaljnjem besedilu "Konvencija".

(2) Evropska skupnost je že razvila "Common Communications Network/Common Systems Interface" (CCN/CSI) (skupno komunikacijsko omrežje/skupni sistemski vmesnik), ki izpolnjuje potrebne zahteve.

(3) Sklep št. 2/1999 ES/EFTA Skupnega odbora o skupnem tranzitu določa, da naj CCN/CSI uporabljajo vse pogodbenice Konvencije [3] in da bodo finančno sodelovanje držav partneric in druge s tem povezane zadeve določene z medsebojnim sporazumom med Skupnostjo in vsako izmed držav partneric.

(4) Dne 22. oktobra 1999 je Svet pooblastil Komisijo Evropskih skupnosti, da se pogodi z vsako državo partnerico, ki ni članica Skupnosti, je pa pogodbenica Konvencije, o Sporazumu v obliki izmenjave pisem o razširitvi CCN/CSI.

(5) Komisija se je pogodila o razširitvi CCN/CSI na Norveško.

(6) Sporazum v obliki izmenjave pisem glede te razširitve bi moral biti odobren–

SKLENIL:

Člen 1

Sporazum v obliki izmenjave pisem med Evropsko skupnostjo in Norveško glede razširitve "Common Communications Network/Common Systems Interface" (CCN/CSI) (skupnega komunikacijskega omrežja/skupnega sistemskega vmesnika) v okviru Konvencije o skupnem tranzitnem postopku, se odobri v imenu Skupnosti.

Besedilo Sporazuma v obliki izmenjave pisem je Priloga tega sklepa.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem, tako da je zavezujoč za Skupnost.

Člen 3

Ta sklep začne veljati na dan njegove objave v Uradnem listu Evropskih skupnosti.

V Bruslju, 31. julija 2000

Za svet

Predsednik

H. Védrine

[1] UL L 65, 12.3.1999, str. 50.

[2] UL L 226, 13.8.1987, str. 2.

[3] UL L 119, 7.5.1999, str. 53.

--------------------------------------------------
Odločba Komisije

z dne 30. marca 1999

o odobritvi nekaterih načrtov ukrepov ob nepredvidljivih dogodkih za obvladovanje klasične prašičje kuge

(notificirano pod dokumentarno številko K(1999) 769)

(Besedilo velja za EGP)

(1999/246/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 80/217/EGS z dne 22. januarja 1980 o uvedbi ukrepov Skupnosti za obvladovanje klasične prašičje kuge [1], kakor je bila nazadnje spremenjena z Odločbo 93/384/EGS [2], in zlasti člena 14b Direktive,

ker so merila, ki jih je treba smiselno uporabiti pri izdelavi načrtov ukrepov ob nepredvidljivih dogodkih za obvladovanje klasične prašičje kuge, določena v Odločbi Komisije 91/42/EGS [3];

ker so nekatere države članice svoje nacionalne načrte ukrepov ob nepredvidljivih dogodkih predložile v odobritev; ker je bilo po pregledu teh načrtov ugotovljeno, da izpolnjujejo merila, določena v Odločbi 91/42/EGS, in v primeru učinkovitega izvajanja omogočajo doseganje želenih ciljev;

ker je za zagotovitev učinkovitosti načrtov treba opraviti študije predvidenega poteka in simulacijske vaje;

ker je treba načrte ukrepov ob nepredvidljivih dogodkih redno dopolnjevati;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Načrti ukrepov ob nepredvidljivih dogodkih za obvladovanje klasične prašičje kuge, ki so jih predložile države članice iz Priloge I, so odobreni.

Člen 2

Ta odločba je naslovljena na države članice.

V Bruslju, 30. marca 1999

Za Komisijo

Franz Fischler

Član Komisije

PRILOGA

Belgija

Danska

Nemčija

Španija

Francija

Irska

Italija

Nizozemska

Avstrija

Portugalska

Finska

Švedska

Združeno kraljestvo

[1] UL L 47, 21.1.1980, str. 11.

[2] UL L 166, 8.7.1993, str. 3

4.

[3] UL L 23, 29.1.1991, str. 29.
Sklep Sveta

z dne 13. septembra 1999

o opredelitvi 4-MTA kot nove sintetične droge, za katero veljajo nadzorni ukrepi in kazenske sankcije

(1999/615/PNZ)

SVET EVROPSKE UNIJE JE –

ob upoštevanju Pogodbe o Evropski uniji,

ob upoštevanju Skupnega ukrepa 97/396/PNZ z dne 16. junija 1997 o izmenjavi podatkov, oceni tveganja in nadzoru novih sintetičnih drog [1], ter zlasti člena 5(1) Skupnega ukrepa,

ob upoštevanju pobude Komisije,

ob upoštevanju naslednjega:

(1) Evropski center za spremljanje drog in odvisnosti (EMCDDA) je na podlagi člena 4(3) Skupnega ukrepa 97/396/PNZ pripravil poročilo o oceni tveganja za 4-MTA (P-metiltioamfetamin ali 4-metiltioamfetamin).

(2) Videti je, da 4-MTA, ki je derivat amfetamina, predstavlja večje tveganje za akutne posledice kot MDMA (3,4-metilenedioksimetamfetamin), vključno z neželenimi učinki in predoziranjem. V Evropski uniji je s tem mamilom povezano veliko število smrtnih primerov in primerov, ki so zahtevali hospitalizacijo.

(3) Ugotovljeno je, da 4-MTA predstavlja tveganje za javno zdravje v več državah članicah. Trenutno je pod nadzorom v dveh državah članicah.

(4) 4-MTA je močan psihoaktivni agent, ki še ni vključen v sezname Konvencije ZN o psihotropnih snoveh iz leta 1971, in ki predstavlja hudo nevarnost za javno zdravje in je primerljiv s snovmi, navedenimi v Seznamih I in II ter nima nobenega opaznega zdravilnega učinka.

(5) V nekaterih državah je bilo odkrito prekupčevanje s 4-MTA v povezavi z drugimi nezakonitimi snovmi.

(6) Države članice morajo za 4-MTA določiti nadzorne ukrepe in kazenske sankcije, kot je določeno v njihovih predpisih, ki so v skladu z obveznostmi iz Konvencije ZN o psihotropnih snoveh iz leta 1971 glede snovi iz Seznamov I in II te Konvencije –

SKLENIL:

Člen 1

Države članice v skladu z nacionalnim pravom sprejmejo potrebne ukrepe, da za 4-MTA (P-metiltioamfetamin ali 4-metiltioamfetamin) določijo nadzorne ukrepe in kazenske sankcije, kot je določeno v njihovih predpisih v skladu z obveznostmi na podlagi Konvencije ZN o psihotropnih snoveh iz leta 1971 glede snovi iz Seznamov I in II.

Člen 2

Države članice v skladu s tretjim pododstavkom člena 5(1) Skupnega ukrepa 97/396/PNZ sprejmejo ukrepe iz člena 1 v roku treh mesecev od dne začetka učinkovanja tega sklepa.

Člen 3

Ta sklep se objavi v Uradnem listu.

Učinkovati začne na dan po objavi.

V Bruslju, 13. septembra 1999

Za Svet

Predsednik

T. Halonen

[1] UL L 167, 25.6.1997, str. 1.

--------------------------------------------------
Odločba Komisije

z dne 24. junija 1999

o objavi seznama obstoječih potniških ladij razreda A in B, ki ga je uradno objavila Grčija v skladu z Direktivo Sveta 98/18/ES, za katere se lahko uporabi odstopanje od člena 6(3)(g)

(Notificirano pod dokumentarno številko C(1999) 1712)

(Besedilo velja za EGP)

(1999/461/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 98/18/ES z dne 17. marca 1998 o varnostnih predpisih in standardih za potniške ladje [1] in zlasti člena 6(3)(g) direktive,

ker je Grčija uradno objavila Komisiji seznam obstoječih potniških ladij razreda A in B, ki ustrezajo pogojem za uporabo odstopanja po členu 6(3)(g) Direktive 98/18/ES,

SPREJELA NASLEDNJO ODLOČBO:

Člen 1

Obstoječe potniške ladje razreda A in B, ki opravljajo izključno notranjo plovbo med pristanišči v Grčiji in za katere se lahko uporabi odstopanje iz člena 6(3)(g), so navedene v Prilogi k tej odločbi.

Člen 2

Ta odločba je naslovljena na države članice.

V Bruslju, 24. junija 1999

Za Komisijo

Neil Kinnock

Član Komisije

[1] UL L 144, 15.5.1998, str. 1.

--------------------------------------------------

PRILOGA

| Ime ladje | Družba | Razpoznavne številke ali znaki | Pristanišče registracije | Potniška zmogljivost | Številka IMO | Razred | Datum polaganja gredlja |

1 | Poseidon Express II | Poseidon Express II Shipping Co. | SVRX | Pirej 10152 | 1822 | 7302885 | B | 20.9.1972 |

2 | El Greco | Minoan Lines | J4LX | Iraklion 07 | 1501 | 7725362 | A | 1972 |

3 | Lycomides | Skyros Shipping Corp. | SV4089 | Pirej 9478 | 401 | 7311800 | B | september 1972 |

4 | Sappho | Shipping Co. of Lesvos | SYTN | Mitilini 18 | 1399 | 6612403 | A | 1966 |

5 | Agios Rafael | Shipping Co. of Lesvos | SYRT | Mitilini 34 | 626 | 6817675 | A | 1968 |

6 | Alcaeos | Shipping Co. of Lesvos | SVKF | Mitilini 26 | 850 | 7014440 | A | 1970 |

7 | Ialyssos | D. A. N. E Sea Line | SYUL | Rodos 20 | 1238 | 6605450 | B | 1966 |

8 | Leros | D. A. N. E Sea Line | SXIH | Pirej 9451 | 1248 | 6813485 | B | 1967 |

--------------------------------------------------